  Майя Бывальцева Удмуртиын улӥсьёс «ГТО» огъетэз пыӵатонлэн кыкетӥ люкетаз пыриськозы. 25-тӥ куартолэзе со сярысь ивортэ улосвыл тӧролэн но кивалтэтлэн пресс-службазы. «ГТО огъетэз пыӵатонлэн кыкетӥ люкетаз чакламын катрадлык инъетэз но эсэплыко-эрикрадъем ужкагазъёсты умоятон, тестированиез ортчытон центръёсты эшшо кылдытон, ГТО огъетъя тол но гужем фестивальёсты ортчытъян», — верамын ивортонын. Россиысь спортъя министерство но Удмуртия куспын тупанкыллэсь ӵектоссэ элькун кивалтэт юнматӥз ни. Чакланъёсъя, ГТО-лэн кыкетӥ люкетаз пыриськозы школаын дышетскисьёс, шор ёзо но вылӥ ӧнер дышетсконниосысь студентъёс. ГТО («Готов к труду и обороне») огъет 6-ысен 70 аресозь муртъёслы чакламын. Спортъя эскеронъёс пӧлын — бызьылон, тэтчан, ӝуткаськон, уян но мукет амалъёс. Тегъёс: Спорт Тазалык Дышетон Удмуртия физкультура ГТО  